 Dhinaca kale, xoggaha laga helayo masuuliyiinta Xisbiga KULMIYE dhexdiisa, ayaa sheegaya in masuuliyiinta sarsare ee Xisbigaasi ku kala aragti duwan yihiin safarka dhaqaale doonka ah ee musharraxoodu ku tagay dalka Imaaraadka carabta, isaggoo dhinac la ah Wiilka Madaxweynuhuu sodogga u yahay, oo sida la sheegay isaggu kamid ah shaqsiyaad madaxda Kulmiye qaarkood aaminsan yihiin dadka qalaalaasaha dhaqaale dalka geliyey, xogguhuu waxay intaa ku darreen in hoggaanka KULMIYE qaarkood u arkeen arrinkaa mid uu ku tirtiray qiimihii musharraxnimo ee u lahaa markii hore, sidoo kalena socdaalka Musharraxa KULMIYE Muuse Biixi uu ku tagay Imaaraadku yahay mid markhaati ku ah in Gudoomiye Muuse uu qayb ka yahay shaqsiyaadka ku suntan dhaxal wareejinta Dekedda iyo Madaarka Berbera, taasoo bulshada gobolka Saaxil si weyn uga soo hor-jeedo. 